[image: image1.png]




545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 22
din 30 ianuarie 2014
privind neexercitarea dreptului de preemţiune 

pentru spaţiul comercial  - corpul III - parte din imobilul, monument istoric din Municipiul Sighişoara, str. Hermann Oberth nr. 15

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 661/14.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighişoara sub nr. 299/09.01.2014, formulată de S.C. Geo Trans S.R.L., cu referire la exercitarea dreptului de preemţiune pentru spaţiul comercial - corpul III, înscris în C.F. nr. 52197-C1-U1, sub nr. top. 1837/1/III, în suprafaţă utilă de 18,00 mp - parte din imobilul, monument istoric, cod MS-II-m-A-15944, din Municipiul Sighişoara, str. Hermann Oberth nr. 15, jud. Mureş;


Având în vedere adresa nr. 3398/21.11.2013 a Ministerului Culturii – Secretar de Stat, prin care această instituţie nu-şi exercită dreptul de preemţiune pentru spaţiul comercial  - corpul III, înscris în C.F. nr. 52197-C1-U1, sub nr. top. 1837/1/III, în suprafaţă utilă de 18,00 mp - parte din imobilul, monument istoric din Municipiul Sighişoara, str. Hermann Oberth nr. 15, jud. Mureş;


Având în vedere adresa nr. 23623/12.12.2013 a Consiliului Judeţean Mureş, prin care această instituţie nu-şi exercită dreptul de preemţiune pentru spaţiul comercial  - corpul III, înscris în C.F. nr. 52197-C1-U1, sub nr. top. 1837/1/III, în suprafaţă utilă de 18,00 mp - parte din imobilul, monument istoric din Municipiul Sighişoara, str. Hermann Oberth nr. 15, jud. Mureş;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare, care reglementează modul de exercitare a dreptului de preemţiune al statului sau al autorităţilor locale, după caz, în situaţia ofertelor de vânzare ale proprietarilor, persoane fizice sau juridice de drept privat;


Având în vedere prevederile art. 2 din Hotărârea Consiliului Local Sighişoara nr. 77/30 aprilie 2009 privind exercitarea/neexercitarea dreptului de preemţiune la ofertele proprietarilor, persoane fizice sau juridice de drept privat, care intenţionează să vândă imobile înscrise în lista monumentelor istorice;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 660/14.01.2014, prin care se propune neexercitarea dreptului de preemţiune pentru imobilul menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36 alin. (9), art. 45 alin. (1) şi a art. 115 alin. (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,
HOTĂRĂŞTE:
Art. 1. Municipiul Sighişoara nu-şi exercită dreptul de preemţiune pentru spaţiul comercial - corpul III, înscris în C.F. nr. 52197-C1-U1, sub nr. top. 1837/1/III, în suprafaţă utilă de 18,00 mp - parte din imobilul, monument istoric, cod MS-II-m-A-15944, din Municipiul Sighişoara, str. Hermann Oberth nr. 15, jud. Mureş.

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului şi aparatul de specialitate al acestuia.

Art. 3. Prin grija domnişoarei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 2 ex. Direcţia Administrarea Patrimoniului;
 1 ex. Arhitectul Şef.
 9 ex. 
A.F./G.V.
